दरोगा साब रामकिरपाल गी पकड़ियै इक बक्खी लेई गे। शिवशक्कर सिंह अपने साथिएं समेत उत्थूं परतोई आए। स्टेशन तोड़ी खिटटें पेदे आए। के पता दरोगा साब दा मन कुस बेलै केह्-दा-केह होई जा। दौड़दे होई बिरजू सिंह तलैटी पे। गड्डी खड़ोई गेई। नेईं तां शिवशक्कर सिंह ने प्लेटफार्म उपर गै खड़ोते दे रेई जाना हा। बाकी सारें ते छालीं मारियै गड्डी दा हैंडल पकड़ी लेआ, पर सिंध जी ने हैंडल पकड़ेआ गै हा, जे इक काले कोटै वाले ने उनेईं पकड़ियै पिच्छै खिच्ची लेआ। ‘सिंगनल’ कश पुजदे बचैरे बिरजूसिंह गड्डी परा छंडोई पे। गड्डी खड़ोई गेई। बचैरे दा इक हत्थ बढोई गेआ। ‘गार्ड’ बाबू उसगी कटिहार दे हस्पताल लेई गे।